Oficialusis leidinys L 164 , 15/06/1989 p. 0007 - 0008

specialusis leidimas suomių kalba: skyrius 2 tomas 7 p. 0052

specialusis leidimas švedų kalba: skyrius 2 tomas 7 p. 0052



Komisijos reglamentas (EEB) Nr. 1676/89 1989 m. birželio 13 d. dėl prekių klasifikavimo pagal KN kodus 22060093 ir 69111000 EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 1495/89 [2], ypač į jo 9 straipsnį, kadangi, siekiant užtikrinti vienodą Reglamento (EEB) Nr. 2658/87 priede pateiktos Kombinuotosios nomenklatūros taikymą, reikalingos nuostatos dėl stiklinio butelio su 0,7 litro ryžių vyno (sakės), nedidelio porcelianinio ąsotėlio ir trijų nedidelių porcelianinių, skirtų gėrimui, taurelių, supakuotų kartu į dėžutę, tarifinio klasifikavimo; kadangi Reglamento (EEB) Nr. 2658/87 priede pateiktos Kombinuotosios nomenklatūros KN 22060093 kodu klasifikuojami kiti neputojantys fermentuoti gėrimai, išpilstyti į 2 litrų arba mažesnės talpos indus, o KN 69111000 kodu klasifikuojami "stalo reikmenys ir virtuvės reikmenys"; kadangi klasifikuojant minėtas prekes galėtų būti įvertinti šie du kodai; kadangi šie gaminiai nelaikytini "į rinkinius supakuotomis prekėmis", kaip apibrėžta Kombinuotosios nomenklatūros 3 bendrosios aiškinimo taisyklės b punkte, nes jie neatitinka Muitinių bendradarbiavimo tarybos sudarytos Suderintos sistemos paaiškinimų 3 taisyklės b punkto paaiškinimų X punkto b papunktyje išdėstytų sąlygų, t. y. jie nėra "sudaryti iš produktų…, supakuotų kartu, skirtų tam tikroms reikmėms tenkinti…"; kadangi teisingas minėtosios 3 taisyklės b punkto teksto aiškinimas leidžia daryti išvadą, kad nagrinėjamų gaminių naudojimas tuo pat metu nėra pakankamas pagrindas manyti, kad prekės sudaro rinkinį; be to, toks naudojimas turi sąlygoti pakitimus, kurių rezultatas – naujo produkto sukūrimas, arba turi būti dirbinys, būtinas tokiam naudojimui; kadangi vyno ir nagrinėjamų porceliano indų derinys netenkina nė vieno iš išvardytų kriterijų; kadangi ryžių vynas jau yra jo originaliame butelyje ir nagrinėjamų indų naudojimas nėra nei papildomas, nei tenkina konkretų poreikį; atsižvelgiant į šias aplinkybes nagrinėjami gaminiai turi būti klasifikuojami atskirai; kadangi Nomenklatūros komitetas per pirmininko nustatytą laiką nepareiškė nuomonės, PRIĖMĖ ŠĮ REGLAMENTĄ: 1 straipsnis Stiklinis butelis su 0,7 litro ryžių vyno (sakės), nedidelis porcelianinis ąsotėlis ir trys nedidelės porcelianinės, skirtos gėrimui, taurelės, supakuoti kartu į dėžutę, Kombinuotojoje nomenklatūroje turi būti klasifikuojami taip: - ryžių vynas (sakė) pagal KN kodus: 220600 | Kiti fermentuoti gėrimai (pavyzdžiui, sidras (cider), kriaušių sidras (perry), midus): | | — Kiti: | | — — Neputojantys, induose, kurių talpa: | 22060093 | — — — Ne didesnė kaip 2 litrai | - porcelianinis ąsotėlis ir trys nedidelės, skirtos gėrimui, taurelės pagal KN kodus: 691100 | Stalo reikmenys, virtuvės reikmenys, kiti porcelianiniai arba kiniškojo porceliano buities bei tualeto reikmenys: | 69111000 | — Stalo reikmenys ir virtuvės reikmenys. | 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. birželio 13 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 148, 1989 6 1, p. 1. --------------------------------------------------